text: "वहीं भारतीय सेना की दक्षिणी कमान के जनरल ऑफिसर कमांडिंग-इन-चीफ लेफ्टिनेंट जनरल डीआर सोनी ने बताया, ""(केरल में) नौकाओं, लाइफ जैकेटों तथा भोजन के पैकेटों के साथ लगभग 70 टीमें मौजूद हैं. जिन जगहों पर रोशनी और हेलीकॉप्टर भी नहीं जा पा रहे हैं, हमारे जवान पहुंच गए हैं."" केरल के इदुक्की में जनजीवन धीरे-धीरे सामान्य हो चला है. एटीएम सेवाएं फिर शुरू हो गई हैं. कनेक्टिविटी तथा संचार को पुनर्स्थापित करने के लिए काम जारी है."